jkorsvik/nowiki_second_scrape_merged huggingface dataset:
Sants-Montjuïc

Sants-Montjuïc er et distrikt i Barcelona, Catalonia. Det ligger sør i byen, og grenser til distriktene Les Corts, Eixample og Ciutat Vella, samt til kommunene Hospitalet de Llobregat og El Prat de Llobregat.
Distriktet er Barcelonas største, med et areal på 21,35 km², og det tredje største med hensyn til folketall, med sine 177 636 innbyggere (2005).


== Bydeler ==
Sants-Montjuïc er delt inn i følgende åtte bydeler (barris):

El Poble Sec – Parc de Montjuïc
La Marina del Prat Vermell – Zona Franca
La Marina de Port
La Font de la Guatlla
Hostafrancs
La Bordeta
Sants - Badal
Sants
Eivind Heiberg

Eivind Heiberg (født 29. november 1870 i Kristiania, død 2. november 1939 i Oslo) var formann i Norsk Arbeidsgiverforening 1912–1917 og generaldirektør for Norges Statsbaner 1924–38.


== Liv og virke ==


=== Bakgrunn ===
Eivind Heibergs foreldre var oberst Axel Wulfsberg Heiberg (1832–1904) og Emma Sejersted (1840–1930). Heiberg tok utdannelse som ingeniør; han ble uteksaminert på maskinlinjen ved Trondhjems Tekniske Læreanstalt i 1890.


=== Karriere ===
Han  arbeidet som tegner og konstruktør i Norges statsbaner fra 1890 til 1899. 
Etter årene i NSB ble han administrerende direktør i Skabo jernbanevognfabrik. I de 25 årene han ledet denne fabrikken klarte han å bringe bedriften videre. Etterhvert ble den landets ledende produsent av passasjervogner og sporvogner, og 1911 leverte fabrikken landets første norskbygde trolleybuss. Utover i 1920-årene utgjorde karosseribygging til busser og lastebiler en stadig større andel av fabrikkens produkter. 
Heiberg gikk tilbake til NSB i 1924 som generaldirektør og holdt den stillingen frem til sin avgang i 1938. Heibergs tid som leder av NSB kom til å bli svært vanskelig. 1920- og 1930-årene var en tid preget av økonomisk stagnasjon. Busser og lastebiler ble etterhvert en alvorlig konkurrent til jernbanen, som i flere år slet med kontinuerlig inntektssvikt. For første gang måtte NSB legge ned jernbanestrekninger. Trafikken på de nybygde banene ble heller ikke slik som prognosene tilsa. Fra 1924 til 1933 sank NSBs inntekter fra 103 til 64 millioner. Eivind Heiberg fikk derfor ikke noe godt ettermæle for sin ledelse av NSB.
Han var ellers formann i Norges Standardiseringsforbund 1924-34.
Heiberg var gift med Gudrun Møller, datter av ordfører og stortingsrepresentant Johan Moses Møller. Han er farbror til Edvard Heiberg og Bernt Heiberg, farfar til Karin Stoltenberg og oldefar til Jens Stoltenberg.


== Utmerkelser ==
Heiberg ble i 1934 gjort til kommandør av St. Olavs Orden «for embetsfortjeneste og fortjenester av Norges Standariseringsforbund».Heiberg var også innehaver av Dannebrogordenen, Finlands hvite roses orden og Nordstjerneordenen.


== Referanser ==
Uppenbarelsekyrkan

Uppenbarelsekyrkan, kirke i villaområdet Tattby i Saltsjöbaden i Stockholms stift. Uppenbarelsekyrkan er en av to kirkebygninger som inngår i Saltsjöbadens Församling; den andre er Skogsö Kapell.
Uppenbarelsekyrkan ble bygget i 1910-1913 etter tegninger av Ferdinand Boberg.
Kirken var en donasjon fra Knut Agathon Wallenberg og Alice Wallenberg til Saltsjöbaden. K.A. og Alice Wallenberg ligger begravet i et gravkammer i kirken. 


== Referanser ==
Knut Agathon Wallenberg

Knut Agathon Wallenberg (født 19. mai 1853 i Stockholm, død 1. juni 1938 samme sted) var en svensk bankmann og politiker.
Han var sønn av bankmannen og politikeren André Oscar Wallenberg (1816–1886) og Catharina Wilhelmina Andersson (død 1855), gift 1878 med Alice Nickelsen (1858—1956).
Knut Wallenberg var utenriksminister 1914–1917, medlem av Sveriges riksdag 1907–1919, medlem av Stockholms byråd 1883–1914.  Sammen med sin hustru skapte han 1917 Knut och Alice Wallenbergs Stiftelse.
Han ses også som grunnleggeren av samfunnet Saltsjöbaden.


== Kuriosa ==
Knut Agathon har blitt kalt karikaturen av en kapitalist, da han i høy hatt og skjegg nærmest ligner gubben fra selskapsspillet Monopol.
Han hadde gjerne på seg serafimerordener når han var ute på diverse tilstelninger, og gjerne i selskap med kongeligheter.


== Se også ==
Liste over Sveriges utenriksministre
Familien Wallenberg


== Referanser ==


== Eksterne lenker ==
wallenberg.org
KN

KN, Kn, kN eller kn kan vise til:

kn – ISO 639-1 språkkode for Kannada, et dravidisk språk
KN – NATO landkode for Nord-Korea
KN – ISO 3166-1 alfa-2 landkode for Saint Kitts og Nevis
.kn – nasjonalt toppnivådomene (ccTLD) for internett for Saint Kitts og Nevis
kN – forkortelse for kilonewton, en SI-enhet for kraft
kn – forkortelse for knop, en nautisk måleenhet for fart
Kn eller km – forkortelse for myntenheten kroatisk kuna
Kieler Nachrichten (KN) – ei avis i byen Kiel i Tyskland
Kuehne + Nagel – et logistikkselskap
Curtis LeMay

Curtis Emerson LeMay (1906–1990) var general i det amerikanske flyvåpenet.
Han ledet de strategiske brannbombetoktene mot byer i Japan under den andre verdenskrig og mineleggingen av Japans indre farvann, og gjennomførte atombombingen av Hiroshima og Nagasaki. Etter krigen fikk han kommandoen for det amerikanske flyvåpenet i Europa og spilte en viktig rolle i få i stand luftbroen til Berlin.Fra 1961 til 1965 var han stabssjef i flyvåpenet, da både Cubakrisen og Vietnamkrigen opprant. At LeMay kom på kant med president Lyndon B. Johnsons vietnamkrigsstrategi førte til at han måtte gå av.LeMay flyttet som pensjonist til California, der konservative krefter oppfordret ham til å stille i Det republikanske partis nominasjon til Senatet. LeMay avslo. Ved presidentvalget i 1968 lot han seg overtale til å stille som visepresidentkandidat for sørstatsdemokraten George Wallace. LeMays mangel på politisk fintfølelse, slik som oppfordringen til å «bombe Nord-Vietnam tilbake til steinalderen», ble imidlertid en belastning for Wallace.


== Referanser ==
.np

.np er Nepals nasjonale toppnivådomene (ccTLD) for internett. 


== Registrering ==
Registrering er på tredje nivå under følgende andrenivå kategorier:

com.np
org.np
edu.np
net.np
gov.np
mil.npRegistrering under disse kategoriene krever lokal tilstedeværelse i Nepal.  Registrering forventes også å være for navn basert direkte på navnet til selskapet eller organisasjonen, eller på et merkenavn for et produkt.


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .np whois informasjon
Registreringsnettsted for .np domenet
Tor-Johan Ekeland

Tor-Johan Ekeland (født 21. mars 1949 i Langevåg) er professor emeritus i psykologi ved Høgskulen i Volda.
Han avla psykologisk embetseksamen ved Universitetet i Bergen i 1976, og ble i 1999 dr. philos. samme sted med avhandlingen «Meining som medisin. Ein analyse av placebofenomenet og implikasjonar for terapi og terapeutiske teoriar». 
I 1979 ble han ansatt som amanuensis ved Møre og Romsdal distriktshøgskole, Volda. I 1986 ble han førsteamanuensis samme sted, og samme år ble han rektor for distriktshøgskolen i Volda. Han satt som rektor frem til 1990. I 1994 ble distriktshøskolen og Volda lærarhøgskule slått sammen til Høgskulen i Volda. Ekeland ble professor ved Høgskulen i Volda i 1997.


== Eksterne lenker ==
(no) Publikasjoner av Tor-Johan Ekeland i forskningsdokumentasjonssystemet CRIStin
(no) Publikasjoner av Tor-Johan Ekeland i BIBSYS
Kigali

Kigali er hovedstaden i Rwanda, og med sine 965,398 innbyggere (2009) også den største byen. Byen befinner seg i midten av landet, og har vært Rwandas sentrum for økonomi, kultur og transport siden den ble landets hovedstad i 1962. Hjemmene og kontorene til Rwandas president, Paul Kagame, og andre ministre befinner seg her. Byen deler Kigalidistriktets grenser, som ble utvidet i januar 2006 som en del av en reorganisering av de lokale styrene i landet. Befolkningen til Kigali består av hutu (84%), tutsi (15%) og twa (1%).
Den internasjonale flyplassen Kigali internasjonale lufthavn ligger i Kigali.


== Galleri ==

		
		
		


== Vennskapsbyer ==
 Kampala, Uganda
 San Bernardino, USA


== Eksterne lenker ==
Offisielt nettsted 
(en) Kigali – kategori av bilder, video eller lyd på Commons
Thetford Priory

Thetford Priory eller Thetford Abbey var et prioratkloster i Thetford i England som hadde utgått fra benediktinerklosteret Cluny i Frankrike. Thetfordklosteret var et av de viktigste i East Anglia og ble grunnlagt i 1103 av Roger Bigod, baron Bigod, og dedikert jomfru Maria. Klosteret skyldte mye av sin velstand og framgang til en mirakuløs fremtreden av jomfru Maria og henne statue var reist her.
På 1200-tallet ble det sagt at jomfru Maria opptrådte i en visjon til de lokale, noe som førte til en utvidelse av stedet til kapell for helgenen. I løpet av byggingen ble det oppdaget at en gammel statue av henne på stedet hadde en hulning i hodet som inneholdt helgenens relikvier og ble således en dragningskraft for pilegrimer.
Kapellet huset gravene til den betydningsfulle Howard-familien, men også til andre betydningsfulle skikkelser fra Tudortiden som Henry FitzRoy, 1. hertug av Richmond og Somerset, og andre. Til tross for stedets notable gravplass var ikke nok for å berge klosteret fra prosessen med Oppløsningen av Englands klostre og det ble stengt i 1536. Gravene til Howard-familien ble flyttet til kirken St Michael the Archangel i Framlingham.
Klosterets ruiner, blant annet dets nedre vegger av kirken og buegangen, sammen med det imponerende velvet til munkenes sovesal og en bortimot komplett portnerbolig fra 1300-tallet (en gangveg fra hovedstedet), er åpent for publikum som et engelsk fortidsminne og drives av English Heritage. Som mange andre steder i England blir det påstått at stedet er gjensøkt og det var tema for en fjernsynsepisode av Ghosthunters (Spøkelsesjegerne). Kirken for Den hellige grav er innfor gangavstand fra ruinene.


== Eksterne lenker ==
English Heritage
Ole Alexander Ulvestad

Ole Alexander Mekvik Ulvestad (født 9. juli 1986 i Molde) er en norsk fotballspiller.
Ulvestad debuterte for Tomrefjord som 14-åring. Han gjorde seg bemerket allerede på kretslaget, noe som førte til fast plass på kretslag og distrikslag. Han ble ikke lenge etter dette kontaktet av Molde som ønsket hans bidrag i talentgruppen. 
Etter 2007-sesongen ble Ulvestad solgt til Alta, men avsluttet kontrakten etter ett år i klubben, grunnet sykdom.


== Eksterne lenker ==
(en) Ole Alexander Ulvestad – Transfermarkt 
(no) Ole Alexander Ulvestad – Norges Fotballforbund 
Ole Alexander Ulvestad på Instagram
Ahyee Aye Elvis

Ahyee Aye Elvis (født 13. desember 1983 i Abidjan i Elfenbenskysten) er en ivoriansk fotballspiller som for øyeblikket har kontrakt med Sogndal Fotball. Ahyee Aye Elvis kan spille både i forsvar og på midtbane og signerte kontrakt med Sogndal den 31. august 2004 etter tidligere å ha spilt for Stella Abidjan i hjemlandet. Elvis, kjent for sin spenst, overtok drakten og posisjonen fra Robbie Russell.


== Spillerens statistikk ==


== Eksterne lenker ==
(en) Ahyee Aye Elvis – kategori av bilder, video eller lyd på Commons 
(en) Ahyee Aye Elvis – Transfermarkt 
(en) Ahyee Aye Elvis – Soccerway 
(en) Ahyee Aye Elvis – FBref 
Sogndal Fotball – Spillerens profil
Kåre Rønnes

Kåre Rønnes (født 13. januar 1938) er en tidligere fotballspiller. Allerede som 22-åring ble han lagkaptein på Rosenborg, og han var med i hele perioden som kan sies å være Rosenborgs første storhetstid. Ingen vet nøyaktig hvor mange A-kamper han fikk med seg i løpet av sine 19 år på Lerkendal, men det antydes rundt 700.
Da han la opp i 1974 som 36-åring hadde han prøvd seg i samtlige posisjoner på RBK-laget. I starten av karrieren spilte for det meste indreløper og defensiv midtbane, men ble etter hver dratt tilbake som en plasseringssterk midtstopper. Han vikarierte også som spiss og back, og fikk også prøvd seg som keeper.
Rønnes ble cupmester tre ganger, tapte tre cupfinaler, ble seriemester tre ganger og fikk tre seriesølv.
Sesongen 1975 var Kåre Rønnes hovedtrener for RBK. Viking tok gull det året, mens Rosenborg, Brann og Start alle endte med 27 poeng. Laget til Rønnes hadde imidlertid dårligst målforskjell, og havnet dermed på 4.-plass.
Kåre Rønnes er utnevnt som æresmedlem av Rosenborg Ballklub.


== Referanser ==


== Eksterne lenker ==
Kåre Rønnes på RBKweb.com
(en) Kåre Rønnes – Transfermarkt 
(no) Kåre Rønnes – Norges Fotballforbund
La Barceloneta

La Barceloneta er en bydel ved kysten i distriktet Ciutat Vella i Barcelona. Den ble konstruert i 1753, og ble planlagt av ingeniøren Pròsper de Verboom, for å gi et sted å bo til de innbyggerne fra bydelen la Ribera som hadde mista boligene sine etter at kong Felipe V hadde revet dem for å bygge Ciutadella.
Bydelen har form som en trekant, og grenser til strendene og havet, Moll d'Espanya i Port Vell og bydelen la Ribera. På 1800-tallet hadde Barceloneta en stor industriell utvikling, men fabrikkene er der ikke lenger i dag.
Barcelonetas innbyggertall var i 2005 på 15 428.
Barry Kader

Barry Kader (født 26. mars 1986 i Abidjan i Elfenbenskysten) er en ivoriansk fotballspiller som har spilt midtbane for norske fotballklubber.
Han spilte for Stella Abidjan og Africa Sport, før han signerte kontrakt med Sogndal den 31. mars 2006 etter først å ha prøvespilt med klubben på treningsleir i La Manga som et ledd i Sogndals Afrika–prosjekt i regi av talentspeideren Trond Fylling.  Før det var han for øvrig på prøvespill i Rosenborg i februar 2006. Han var på denne tiden kaptein på sitt hjemlands U21-landslag. Således gikk det til at han ble lagkamerat med landsmennene Constant Djakpa (født 1986) og Ahyee Aye Elvis (født 1983), men det var bare lov med to spillere fra utenfor EØS, så da Kader signerte ut 2008-sesongen (altså to år) sent i mars 2006, ble det problem, men Djakpa spilte iallfall noen kamper utover i sesongen. 
Han spilte sin første 1. divisjonskamp måneden efter og fikk gult kort.  I januar 2007 planla Kader og Djakpa prøvespill i Romania, men det uteble, så Kader forble i Sogndal også i 2007 og 2008.  I mai 2009 prøvespilte han i Frankrike uten lov, og toget hadde gått med Trond Fylling som personlig agent. Kader ble ved sin tilbakekomst tre måneder senere nektet trening med klubben, så han reiste fra bygda i september 2009.  I mars 2010 var han på treningsleir på La Manga med Sogndal, og fikk ettårs-kontrakt. Den 9. juni dette året scoret han to kanoner på ett minutt da laget slo Molde 3–1 ut av cupen.  Også i 2011 er han med, laget er i Eliteserien, men sportslig leder i Sogndal Frank Fylling ville ikke fornye hans kontrakt efter endt sesong.Han spilte vinteren 2011–12 fem kamper for CS Turnu Severin fra byen Drobeta Turnu Severin i klubbens første sesong i den rumenske toppdivisjon, men i mars 2012 ble det kjent at han hadde flyttet til Haugesund for å spille for Vard som nettopp hadde rykket opp i Adeccoligaen der vennen hans, Ahyee Aye Elvis også hadde begynt. Bra var det, for i 2013 hadde den rykket ned igjen, og klubben ble lagt ned. I september 2013 hadde Kader blitt løst fra sin kontrakt med øyeblikkelig virkning og reist fra klubben mens Elvis forble.


== Spillerens statistikk ==


== Referanser ==


== Eksterne lenker ==
(en) Barry Kader – kategori av bilder, video eller lyd på Commons 
(en) Barry Kader – Transfermarkt 
(en) Barry Kader – FBref 
Sogndal Fotball – Spillerens profil
Kjøpmannsgård

Kjøpmannsgård er en eiendomstype fra gamle byer, med bygninger tilpasset allsidig handelsvirksomhet, samt andre økonomibygninger. 
Selve kjøpmannsgården er oftest en prektig bygning, preget av tidens stilidealer, og med lokaler ut over hva en familie trenger. Representasjonslokaler er en viktig del av kjøpmannsgården. 
Lagerlokaler for kjøpmannsvarer og handel er en viktig del av kjøpmannsgården. 
De fleste norske byer var kystbyer, og kjøpmannsgårdene lå oftest i kvartalene ned mot sjøen, fordi sjøen var det viktigste transportvei. Ofte lå eiendommene slik at strandlinja ble utnyttet mest mulig effektivt. Sjøbodene lå tett i tett mot sjøen. Bak dem var det andre bygninger man trengte, og mot gaten høyere opp lå selve kjøpmannsgårdene.
Jonas Øglends plass

Jonas Øglends plass (også Øglændsparken) er en plass og park i Sandnes sentrum. Kvartalet ble gitt som gave til byen av firmaet Jonas Øglænd AS i 1939, men ble først opparbeidet til park etter annen verdenskrig. Plassen er oppkalt etter firmaets grunnlegger, Jonas Øglænd, som døde i 1931. Kvartalet ligger vest for Huset Vårt, Øglænds tidligere sykkelfabrikk.
Henrik Furebotn

Henrik Luggenes Furebotn (født 11. februar 1986) er en norsk fotballspiller som spiller for den norske klubben Fredrikstad Fotballklubb, på lån fra Sogndal Fotball.Furebotn har tidligere spilt for Sandnes Ulf i eliteserien og Årdal Fotballklubb i 2. divisjon, men gikk til Sogndal i 2006–sesongen etter å ha prøvespilt en periode. Han har også flere aldersbestemte ungdomslandskamper, sist for U21–landslaget til Norge. I 2004 var den 18–årige Furebotn aktuell for flere markante norske storklubber, som blant annet Brann, men han valgte til slutt Sogndal. Han kom til Sandnes Ulf før 2013 sesongen, hvor han har skrevet under på en toårskontrakt. I 2015 signerte han en toårskontrakt med Bodø/Glimt.


== Spillerens statistikk ==


== Referanser ==


== Eksterne lenker ==
(en) Henrik Furebotn – kategori av bilder, video eller lyd på Commons 
(en) Henrik Furebotn – Transfermarkt 
(en) Henrik Furebotn – Soccerway 
(en) Henrik Furebotn – FBref 
Sogndal Fotball – Spillerens profil
Svanholmen

Svanholmen er en gate i Sandnes (5–7, 8, 11–23) og Stavanger (1–3, 2–4). Gaten er 1,1 km lang og strekker seg fra Forusbeen på Forus/Godeset i Stavanger i nord, til Vassbotnen på Stokka i Sandnes i sør. Gaten ble anlagt rundt 1990 ved utbygging av næringsområder og har navn etter gården næringsområdet og gaten er bygget på.
Gårdsbruket tok navn fra en holme i den nå tørrlagte innsjøen Stokkavatnet, i matrikkelgården Stokka i Høiland (nå Sandnes). Holmen ble egentlig kalt Stokkaholmen eller bare Stokkholm, men gårdseieren registrerte gårdsnavnet Svanholm etter protester fra Sverige mot forsøk på å registrere Stokkholm. Navnet ble valgt fordi svaner hadde tilhold på holmen om vintrene.


== Referanser ==
Forusbeen

Forusbeen er en gate i Stavanger (2–4, 10, 15–17, 20, 35, 50, 74, 80), Sandnes (200–210, 220–226, 248, 251, 330, 337, 390) og Sola (388, 410). Gaten starter i øst ved Gamle Forusvei på Forus øst i Stavanger, dreier sørover og inn i Sandnes kommune ved Forus flyplass, fortsetter sørover til Bærheim før den går vestover inn i Sola kommune og ender i kryss med fylkesvei 509 og 510. Gaten er 6,6 km lang, hvorav 2,5 km i Stavanger, 3,1 km i Sandnes og 1 km i Sola. Forusbeen er klassifisert som fylkesvei 443.


== Referanser ==
Vassbotnen (Sandnes)

Vassbotnen er en gate på Lura i Sandnes. Gaten går nordover fra Løwenstrasse ved Stokka til den møter Foruskanalen og følger den nordvestover til Svanholmen. Gaten er omtrent 860 meter lang og huser kontorer og annen næring.
Koppholen (Sandnes)

Koppholen er en gate på Lura i Sandnes. Gaten er 1,1 km lang og strekker seg fra Forusbeen i vest til Svanholmen i øst. Gaten ligger på industriområdet på Stokka i det tidligere Stokkavatnet og er en del av Forus Næringspark.
Moon Geun-young

Moon Geun-young (født 6. mai 1987 i Gwangju) er en sørkoreansk filmskuespiller.


== Filmografi ==
1999 길 위에서 (On the Way)
2002 연애소설 (Lovers' Concerto) (som Ji-hwan's sister)
2003 장화·홍련 (A Tale of Two Sisters) (som Bae Su-yeon)
2004 어린 신부 (My Little Bride) (som Suh Boeun)
2005 댄서의 순정 (Innocent Steps) (som Jang Chae-ryn)
2006 사랑따윈 필요 없어 (Love Me Not) (som Ryu Min)


== Eksterne lenker ==
Offisielt nettsted 
(en) Moon Geun-young – kategori av bilder, video eller lyd på Commons 
(en) Moon Geun-young på Internet Movie Database 
(fr) Moon Geun-young på Allociné 
(en) Moon Geun-young på AllMovie 
(en) Moon Geun-young hos The Movie Database 
Super Moon Geun Young Fansite (Engelsk)
Kinsey Institute for Research in Sex, Gender and Reproduction

Kinsey Institute for Research in Sex, Gender and Reproduction (Kinsey Institute) har som formål "to promote interdisciplinary research and scholarship in the fields of human sexuality, gender, and reproduction".
Instituttet ble grunnlagt som Institute for Sex Research ved Indiana University i 1947 av Alfred Kinsey, som da var entomolog og zoolog ved IU. Dets opprinnelige mål var å studere seksualitet og seksuell adferd hos mennesker.
I 1948 og 1953 publiserte instituttet to monografier om human seksualitet, generelt kjent som Kinsey Reports. Siden da har instituttet, rapportene og Kinsey vært kontroversielle, blant annet på grunn av informasjoner som tyder på at materialet stammer fra styrte utvalg istedenfor randomiserte. Blant oppgavene til instituttet er å bevare grunnlagsmaterialet for Kinseyrapportene og påfølgende publikasjoner og gjøre materialet tilgjengelig for ny forskning samtidig som personvernet opprettholdes.


== Se også ==
Alfred Kinsey
Sexologi


== Litteratur ==
"Peek – Photographs from the Kinsey Institute" (ISBN 1-892041-35-9)


== Eksterne lenker ==
Hjemmeside The Kinsey Institute
Historikk
The Kinsey Institute Sexuality Information Service for Students
Shujing

Shujing (tradisjonell kinesisk: 書經, forenklet kinesisk: 书经, pinyin: Shūjīng, Wade-Giles: Shu-ching), eller Historieklassikeren, er en samling av historiske dokumenter, som edikter og taler, som er knyttet til de eldste tider av Kinas historie. De kalles også Shàngshū (尚书, Høyt ærede dokumenter), eller i kortform Shū (书). Samlingen inngår som en av De fem klassikere.


== Sammensetning ==
Shujing består av 58 kapitler i åtte deler, hvorav 33, talt den nyere tekstutgave, anses som mest autentisk med opphav i De stridende rikers tid eller tidligere.
Det er overlevert to utgaver av verket.
Begge utgaver er bygd opp etter samme prinsipp: Etter kronologien for de fire første epoker av kinesisk historie.
Det anses allment den såkalt eldre tekst ble bevisst forfalsket på 300-tallet, men at de mest interessante og uforfalskede kapitlene er i den såkalte nyere teksten. Men også hva gjelder disse kapitlene har forskningen indikert at de er nedtegnet en del senere enn etter at de beskrevne hendelser fant sted.
De fleste kapitlene er i taleform, holdt av konger eller ministre. I allmenhet dreier det seg i alle kapitler om fem typer:

Konsultasjoner (kinesisk: 謨; pinyin: mó), der det dreier seg om dialoger mellom kongen og hans ledende embedsmenn.
Instruksjoner (kinesisk: 訓; pinyin: xùn), høyere embedsmenns rådslag for kongen.
Dekreter (kinesisk: 誥; pinyin: gǎo), kongens utlegninger for hele folket.
Deklarasjoner (kinesisk: 誓; pinyin: shí), kongelige taler på slagfeltet.
Befalinger (kinesisk: 命; pinyin: míng), utnevnelser, tilerkjennelse av privilegier og lignende.


== Oversettelser til vestlige språk ==
Séraphin Couvreur: 書經 Chou King. Texte chinois avec une double traduction en français et en latin, des annotations et un vocabulaire, Imprimerie de la Mission Catholique, Ho Kien fou, 1897. Faksimileutgave fra Cathasia, Paris/Leiden, 1950.
James Legge : The Chinese Classics, Vol. III : The Shoo King or The Book of Historical Documents, Taipei: reprinted by SMC Publishing Inc., 1994, ISBN 957-638-040-5
Bernhard Karlgren: «The Book of Documents», i: BMFEA 22 (1950), 1-81.
Bernhard Karlgren: «Glosses on the Book of Documents I», i: BMFEA 20 (1948), 39-315.
Bernhard Karlgren: «Glosses on the Book of Documents II», i: BMFEA 21 (1949), 63-206.


== Litteratur ==
Michael Loewe (utg.): Early Chinese Texts: A Bibliographical Guide. Berkeley, California : The Society for the Study of Early China & the Institute of East Asian Studies, University of California, Berkeley, 1993 (Early China special monograph series ; no. 2), ISBN 1-55729-043-1
Liao Mingchun: A Preliminary Study on the Newly-unearthed Bamboo Inscriptions of the Chu Kingdom: An Investigation of the Materials from and about the Shangshu in the Guodian Chu Slips. Taipei: Taiwan Guji Publishing Co., 2001. ISBN 957-0414-59-6.